Danevirke

Danevirke (moderným dánskym pravopisom: Dannevirke; v staroseverčine Danavirki, emecky Danewerk) je systém pôvodne dánskych opevnení v Šlezvicko-Holštajnsku, ktoré dnes leží na území Nemecka. Podľa tradičného výkladu začal práce na obrannom vale dánsky kráľ Godfred v roku 808 z obavy pred inváziou Frankov, ktorí počas predchádzajúcich sto rokov dobyli pohanské Frízsko (772) a Staré Sasko (804). Dáni však predtým byli dlho v konflikte hlavne so Sasmi a nedávne archeologické vykopávky odhalili, že stavba Danevirke začala oveľa skôr, okolo roku 500 a možno ešte skôr. Obranný val bol niekoľkokrát rozšírený počasvikingskej éry i v stredoveku. Naposledy bol použitý na vojenské účely v roku 1864 počas druhej šlezvickej vojny medzi Pruskom a Dánskom. Hradby sa tiahnu v dĺžke 30 km od bývalého vikingského obchodného centra Hedeby na pobreží Baltského mora na východe až po rozsiahle močiare na západe Jutského polostrova. Najmä v 19. storočí bol veľkým symbolom dánskeho nacionalizmu a rodiaceho sa moderného národného vedomia. Spolu s Hedeby bol v roku 2018 zapísaný na zoznam svetového dedičstva UNESCO. Referencie Iné projekty Commons ponúka multimediálne súbory na tému Danevirke Externé odkazy UNESCO-Welterbe Haithabu und Danewerk Das Danewerk und Geschichte des Danewerks Zdroj Tento článok je čiastočný alebo úplný preklad článku Danevirke na českej Wikipédii.